钦定古今图书集成/明伦汇编/官常典/第379卷 > 晋
## 钦定古今图书集成/明伦汇编/官常典/第379卷 > 晋

晋设大鸿胪，统大行、典客等令。设谒者仆射，以掌大
拜授及班次。

按《晋书职官志》：“太常、光禄勋、卫尉、太仆、廷尉、大鸿胪、
宗正、大司农、少府、将作大匠、太后三卿，大长秋皆为
列卿，各置丞、功曹、主簿、五官等员。大鸿胪统大行、典
客、园池、华林园钩盾等令，又有青官列丞，邺元武苑
丞，及江左有事则权置，无事则省。”

谒者仆射，秦官也，自汉至魏因之。魏置仆射，掌大拜
授及百官班次，统谒者十人。及武帝省仆射，以谒者
并兰台。江左复置仆射，后又省。